internet vaartha 310 Views
న్యూఢిల్లీ : కేంద్ర ప్రభుత్వం బడ్జెట్‌లో బంగారు ఆభరణాలపై ఒకటిశాతం ఎక్సైజ్‌ సుంకం విధిం చే ప్రతిపాదనను తీసుకురావడాన్ని బులియన్‌ రంగం తీవ్రంగా వ్యతిరేకిస్తోంది. అఖిలభారత జెమ్స్‌ అండ్‌ జ్యుయెలరీ ఫెడరేషన్‌(జిజెఎఫ్‌) ఆధ్వర్యంలో మూడురోజులపాటు ఇచ్చిన సమ్మెపిలుపునకు నాలుగు మెట్రోనగరాల్లో భారీ స్పందన కనిపించింది. ఇప్పటికే పాన్‌కార్డు నిబంధన కారణంగా కొను గోళ్లు 25-30శాతంవరకూ పడిపోయాయని, ఒకటిశాతం సుంకం విధిస్తే ఇక కొనుగోళ్లు పూర్తిగా మందగిస్తాయని జ్యుయెలరీ వ్యాపారులు విమర్శిస్తున్నారు. గతంలోనే పాన్‌ నిబంధన రెండు లక్షల నుంచి రూ.10లక్షలకు పెంచాలని విజ్ఞప్తిచేసినా ప్రభుత్వం పరిగణనలోనికి తీసుకోలేదని విమర్శిస్తు న్నారు. చెన్నై, బెంగళూరు, హైద రాబాద్‌, కోల్‌కత్తా, ముంబై, దేశరాజధాని పరిసర ప్రాంతాల్లో ఆభరణాల షోరూంలు అన్నీ మూతపడ్డాయి. ఆర్థిక మంత్రిని కలిసి సంప్రదింపులు జరిపి ఈ నిర్ణయాన్ని వాపసు తీసుకోవాలని జిజెఎఫ్‌ వంటి సంఘాలు కోరుతు న్నాయి. చిన్న వర్తకులు ఈ సుం కం విధింపువల్ల ఎక్కువ సమస్య లు ఎదుర్కొంటారన్నారు. వెండి ఆభరణాలను మినహాయించి బంగారు ఆభరణాలు, విలువైన రంగురాళ్లు ఉన్న ఆభరణాలపై ఒకటిశాతం సుంకం విధింపును ప్రతిపాదించడం బులియన్‌ రంగాన్ని నిర్వీర్యం చేస్తున్నట్లయిందని చెపుతున్నారు అలాగే వజ్రాలు లేదా ఇతర రంగురాళ్లు  ఉన్న వాటిపై ఈసుంకం అంటే ఆరు కోట్లు, 12 కోట్లు విలువ కలిగినవాటిపై సుంకం విధించాలని కోరారు. ఉత్పత్తిదారులు, డీలర్లు, బంగారు ఆభరణాల వ్యాపారులు సమ్మెలో పాల్గొంటున్నట్లు బులియన్‌ వ్యాపారులు వెల్లడించారు. హైదరాబాద్‌ నగరంలో కూడా కొన్ని చోట్ల పెద్దపెద్ద షాపుల యజమానులు తమతమ నిరసనను వ్యక్తం చేస్తూ షాపులు మూసి వేసారు.ఈ సమ్మె కారణంగా బులియన్‌ రంగం రూ.5000 కోట్ల వ్యాపారం నష్టపోతున్నదని, ప్రభుత్వం కూడా 500 కోట్లకుపై బడిన రాబడి నష్టం చవిచూస్తోందని జిజెఎఫ్‌ ఛైర్మన్‌ జివి శ్రీధర్‌ వెల్లడించారు మేకిన్‌ ఇండియా స్ఫూర్తితోనే బులియన్‌ రంగం లక్ష మందికిపైగా ఈ రంగంలో ఉపాధి కల్పిస్తున్న దని, ప్రభుత్వం తాజాగా ప్రవేశపెట్టిన పన్నుల విధానాలు మేకిన్‌ ఇండియా స్ఫూర్తికి విరుద్ధమని పేర్కొన్నారు. దేశీయంగా బులియన్‌ రంగం 3.15 లక్షల కోట్ల టర్నోవర్‌తో ఉంది. 2018 నాటికి ఐదులక్షల కోట్లకు చేరే బులియన్‌ జ్యుయెలరీ పరిశ్రమపై ప్రభుత్వం సుంకాలు, అదనపు పన్నుల రూపంలో భారం వేస్తే మనుగడ కష్టంఅవుతుందని బులియన్‌ వర్తకులు తీవ్ర నిరసన వ్యక్తం చేశారు.